Алесь Плотка: Хацелася б, канешне! Калі мы ўжо бачым, што праект мае і гісторыю, і пэўную легендарнасць, абрастае міфамі — натуральна, ён вымагае працягу. Натуральна, тая платформа, якая была створаная, ужо дае плён. Мы ўжо бачым і беларускія гурты, якія перакладаюць свае тэксты на мову. Далейшая ідэя ёсць. Агучваць яе больш фактурна пакуль рана, бо ўсе чакаюць дынамікі. Калі на першай складанцы былі ўнутраныя байцы шоў-бізу, на другой — выхадцы з Беларусі і неабыякавыя з сусвету, то на трэцяй мусіць быць першы эшалон сусветнага шоў-бізу. Наколькі гэта атрымаецца… мы зробім усё магчымае.